Քեյթ Բարթոն

Քեթրին «Քեյթ» Բարթոն (,), ամերիկյան թատրոնի, կինոյի և հեռուստատեսության դերասանուհի։

Անձնական կյանք 
Քեյթ Բերթոնը ծնվել է Շվեյցարիայում՝ Ժնևում՝ պրոդյուսեր Սիբիլ Բերթոնի (1929-2013) և դերասան Ռիչարդ Բարթոնի (1925-1984) ընտանիքում։ Նա դերասանուհի Էլիզաբեթ Թեյլորի խորթ դուստրն է (1932-2011)։ Քեյթը նաև ունի կրտսեր քույր՝ Ջեսիկան և մեկ քույր Էմի Քրիստոֆերը։ 1979 թվականին նա Բրաունի համալսարանում ստացել է բակալավրի աստիճան։ 1983 թվականին ավարտել է Եյլի համալսարանի թատերական դպրոցը։

Կարիերա 
Քեյթ Բարթոնի կարիերայի առաջին հաջողությունը եղել է 1982 թվականի Բրոդվեյի «Present Laughter» բեմադրությունը։ Դրանից հետո նա ավելի մեծ հաջողությունների է հասել թատրոնում՝ մի շարք բեմադրություններում գլխավոր դերեր խաղալով։ 2002 թվականը դերասանուհու համար դարձել է առավել հաջողակ․ նա ստացել է «Թոնի» բարձրագույն թատերական մրցանակի միանգամից երկու անվանակարգ՝ «պիեսում լավագույն դերասանուհի» և «պիեսում երկրորդ պլանի լավագույն դերասանուհի» անվանակարգերում։ Մեկ տարվա ընթացքում կրկնակի անվանակարգը նրան նույն մակարդակի վրա է դրել Ամանդա Պլամմերի, Դանա Այվիի և Յան Մաքսվելի հետ, որոնք նույնպես տարբեր տարիների միանգամից արժանացել են երկու անվանակարգերի։

Բարթոնը իր հոր հետ միասին հայտնվել է «Աննայի հազար օրը» ֆիլմում, «Մեծ իրարանցում փոքր Չինաստանում», «Առաջին կանանց ակումբը», «Կյանք Մայքի հետ», «Սառցե փոթորիկ» և «Մաքս Փեյն» ֆիլմերում։ Նա նաև նկարահանվել է մի քանի անկախ ֆիլմում։

Բարթոնը իր դերերով նկատելի է եղել նաև հեռուստատեսությունում․ «Նշումներ իմ դստեր համար» հեռուստաֆիլմում ունեցած դերի համար 1996 թվականին արժանացել է «Էմմի» մրցանակի։ Նա նաև հայտնվել է «Օրենք և կարգ», «Արևմտյան թև», «Արդար Էմին», «Լավ կինը», «Փնտրողը» և «Օրենք և կարգ։ Հատուկ ստորաբաժանում» սերիալների էպիզոդներում։

2005-2007 թվականների ընթացքում Քեյթ Բարթոնը Շոնդա Ռայմսի «Գրեյի անատոմիա» սերիալում կատարել է Էլիս Գրեյի դերը, որը նախկին նորարարական վիրաբույժ է և որը ներկայումս տառապում է ալցհայմերի հիվանդությամբ։ Այդ դերի համար նա գովասանքի է արժանացել քննադատների կողմից և արժանացել է «Էմմի» մրցանակի երկու անվանակարգերի՝ «Լավագույն հրավիրված դերասանուհի դրամատիկ հեռուստասերիալում»՝ 2006 և 2007 թվականներին։ 2011 թվականին Շոնդա Ռայմսը Բերթոնին հրավիրել էր «Սկանդալ» սերիալում փոխնախագահ Սալի Լենգստոնի դերը կատարելու համար։

Ծանոթագրություններ 

Սեպտեմբերի 10 ծնունդներ
1957 ծնունդներ
Ժնև քաղաքում ծնվածներ
Դերասանուհիներ այբբենական կարգով
Ամերիկացի կինոդերասանուհիներ
Ամերիկացի հեռուստատեսային դերասանուհիներ
20-րդ դարի դերասանուհիներ
21-րդ դարի դերասանուհիներ
Ամերիկացի դերասանուհիներ
Բրաունի համալսարանի շրջանավարտներ
Եյլի համալսարանի շրջանավարտներ
Թատրոնի դերասանուհիներ